**Сабақтың тақырыбы:** Тылсым дүние ғажаптары

**Сабақтың мақсаттары:**

* *Білімбілік*. Адамның әлеммен үйлесімі, адам өмірінің мәні туралы түсініктерін кеңейту.
* *Дамытушылық:* өзін, қоршаған әлемді түсіне білуге, танып – білуге баулу;
* *Тәрбиелік:* сүйіспеншілікке, ізгілікке тәрбиелеу.

**Құндылық:**Қиянат жасамау

**Қасиеттер:** достық, мейірімділік, сүйіспеншілік.

**Көрнекіліктер:** слайд, аудио және бейне материалдар.

**Сабақ барысы:**

**Ұйымдастыру кезеңi**. Сәлемдесу. Оқу құралдарына назар аудару.

«Сені көргеніме қуаныштымын...» жаттығуы  
Мақсаты: Қатысушылардың жағымды жақтарын анықтау.  
Жаттығу барысы  
Әрбір қатысушы өз көршісіне келесі сөздерді айтады: «Мен сені көргеніме қуаныштымын, себебі ...». Бұл сөйлемді адамның сыртқы келбетіне байланысты сөзбен емес, мінез ерекшеліне байланысты сөзбен аяқтау керек.  
Бұл жаттығуды орындау сізге қиын болды ма?  
Көршіңіз «Мен сізді көруге қуаныштымын » деген сөзді айтқан кезде қандай сезімде болдыңыз?

**Тыныштық сәтi.**

Ыңғайлы және еркін отырыңыздар. Көзді жұмыңыздар өздеріңізді орманда жүрмін деп есептеңіздер. Жапырақ иісін иіскеп, құстар әнін тыңдап, орманда қыдырыңдар. Қыдырып жүріп, үңгірге жақындаңдар. Қабырғасын қолмен ұстап, тастың қаттылығын сезін. Үңгірдің қасында сарқырап су ағып жатыр. Соны тап. Судың аққанын және орман тыныштығын, құстардың әнін естуге тырыс. Осының барлығына ішкі жан дүниеңді аш: өзіңе ыңғайлы орынға отырып, тыныштықпен үйлесімге кел. «Иә» деген сөз барлық әсерге ие, осы сөзбен сіздің жаман көңіл-күйіңіз кетсін. «Иә» менің тамаша бүгінім мен ертеңім. Ішіңізден күлкіні сезіңіз. Өз өткеніңіз, ертең, бүгініңізге күлімдеңіз. Бұл күлкі жаңа ашылған раушан гүлі сияқты. Ол сіздің ішіңізде ашылып, бүкіл денеңізге хош иіс береді. Жұмысымызды аяқтаймыз. Өзіңіздің демалғаныңызды сезген кезде көзіңізді ашыңыз.

Қандай әсер алдыңыздар?

**Үй тапсырмасын тексеру.**

Ақселеу Сейдімбековтің ғылыми-танымдық шығармасынан үзінді.

1. Шығармада не туралы айтылады?
2. Көшпелілердің сенімін қалай түсінесіз?
3. Олардың табиғат құбылыстарын тамаша байқап, бағалай алуының сырын неде?

Әңгімелесу.

* Адам неліктен тылсым дүниелердің сырын ашуға ұмтылады?
* Неліктен табиғаттағы кейбір құбылыстарды тылсым дүниеге теңейді?
* Адамға құпия болып келген тылсым дүниені тану несімен қызықтырады?
* Табиғат адамды қандай сезімге бөлейді?
* Табиғат сұлулығын қалай сезінуге болады?
* Табиғаттың аясында өздеріңді қалай сезінесіңдер?
* Табиғаттың қандай көріністері сендерге ерекше әсер етті? Неліктен?

**Шығармашылық тапсырма.**

«Қайырымды іс жаса, қайырлы болар әр ісің»

                                                    Халық нақылы

Яғни, біз барлығына қайырымдылық жасасақ, әрбір жасаған ісіміз бізге жақсылық пен қуаныш алып келеді. Гүлдерге, жан-жануарлар мен өсімдіктерге, тіпті үстіміздегі киімге, отырған орындығымызға, мектебімізге жақсы қарайтын болсақ, олар да бізге рахметін айтады. Ұстаздарымыз бен ата-анамызды тыңдап, айтқанын орындайтын болсақ, ол біздің оларға қиянат жасамай, қайырымдылықпен қарағанымыз болады.

**Жаңа ақпарат**

*«Адам – табиғаттың бір бөлшегі. Сондықтан, қоршаған табиға ортаның түрлі қасиеттері табиғат құбылысының терең тынысына үңілуде адамзат баласы талай жолдардан өтіп, бай тәжірибе жинақтады.*

*Табиғат біздің дүниетанымымызды қалыптастырушы негізгі және басты ұстазы. Адам баласының білім алатын көзі – табиғат. Сол табиғатты бақылау, зерттеу оны қорыту, тексеру, оның заңын табу сырын шешу... ғаламның ғажайып көркі де сонда, сыры да сонда мақамы да сонда... ғылымы да сонда, діні де сонда, адамдардың өмірі де сонда...» А. Машанов*

**Бейнематериал көру**

**Жағдаяттарды шешу**

**1-жағдаят**

Сіз саябақта достарыңызбен серуендеп келе жатқанда, бір топ балалар ағаштың жапырағын жұлып, бұтағын сындырып жатқанын көрдіңіз. Сіз не істейсіз?

**2-жағдаят**

Сіздің сыныбыңызда оқитын бала сабақтан кейін өзінің үйінің жанында  тал отырғызады, сізге барасыз ба деп ұсыныс жасайды. Сіз қалай жауап берер едіңіз?

**Дәптермен жұмыс**

Оқушыларға қағаздан жасалған күннің сәулелерін таратып, жақсы қасиеттер жазғызамын. Осы сәулелерді тақтадағы күн шеңберінің айналасына оқушылармен бірге орналастырамыз.

 Оқушылар тақтадағы күннің сәулесін жақсы қасиеттермен бірге дәптерге көшіріп алады.

**Ән шырқайық достар**

**Синквейн 5 жолды өлең**

## 1.Зат есім (бір сөз)

2.Сын есім (екі сөз)

3.Етістік (үш сөз)

4.Тақырыптың мағынасын ашатын ой ( 4 сөз)

5.Тақырыптың негізін қалайтын бірінші сөздің синонимі (бір сөз)

**«Тазару» жаттығуы**Терең дем алып, демді барынша қайта шығарыңыз. Денеңізді босатыңыз. Өзіңізге былай деңіз: Мен өмір сүруіме кедергі келтіретін барлық өкпе, реніштен тазарғым келеді . Мен барлық қысымнан осылайша босаймын. Барлық ескі реніш, өкпелерден құтылғым келеді. Мен жанға рахат жайбырақаттылықты сезінемін. Мен өз қалпымдамын. Өз өмірімнің ағынымен барамын. Бірақ өкпені ұмыттым, кештім.

**Сабақты қорытындылау:**

**АЙНА**

Мен кіммін?

Мен осы сабақта не білдім?

Осы сабаққа дейін менде осы тақырып туралы түсінік көп/аз болды

Осы сабаққа кейін менің көзқарасым өзгерді

**Үйге тапсырма:** Ә.Нұршайықовтың естеліктерінен алынған үзіндіні оқып келу.

**Бағалау:** Сабаққа белсенді қатысқан оқушыларды бағалау.

**Соңғы тыныштық сәті.**

Баяу әуен қойылады. Оқушылар денесін, басын тік ұстап, көзін жұмып отырады. «Бүгінгі сабағымызды есімізге түсірейікші. Жақсыны естіп, айтып бәріміздің көңіл – күйіміз көтерілді. Ісіміз де сөзіміз бен ойымыздай, болатынына сенемін. Сабақта көрініс тапқан жақсы қасиеттер жүректерімізде сақталып, іс жүзіне асырылсын. Жақсылық ойла, жақсылыққа қара, жақсылықты есті, жақсылықты оят, жақсылық істейік! Бақытқа бастар жол осы. Осындай тыныштықта сәл отыра тұрайық. Қандай жан тыныштығы! Енді жайлап көздеріңді ашуға болады.

**Ескертулер**

1. **Дәйек сөз.**

Табиғаттың өзінде өзгеше бір сүйсінерлік, жанға жайлы бір нәрсе бар.

Ш.Уәлиханұлы

Дәйексөзді талдау

Жер бетінің көріктенуіне басты нәрсе?

1. **Әңгiмелеу ( Мұғалім сыйы**)

«Табиғат тамашасы» бейне таспа көрсету

Қоршаған ортаға қатысты тыйымдар

Аққу-киелі құс, оны атуға, құс салуға болмайды.

Бақаны өлтіруге ьолмайды, жаңбыр жауады.

Жылан үйге кіріп кетсе өлтірмейді, басына ақ құйып шығарады.

Көкті жұлсаң «көктей соласың» деп жамандыққа жориды.

1. **Шығармашылық жұмыс, топтық жұмыс.**

3 топқа «Табиғат тылсым дүние» тақырыбында постер қорғау беріледі.

1. **Топпен ән айту**.

**«Жас дәуірдің түлегіміз»**

Сөзін жазған: Е.Өтетілеуов

Әнін жазған: И.Нүсіпбаев

1. **Үй тапсырмасы**.

28-сабақ 102- бет «Аққулар мекені» мәтінді оқып келу

1. **Соңғы тыныштық сәтi.**

-Енді көзімізді жұмып осы сабақта айтылған жақсы ойларды, табиғатқа деген сүйіспеншіліктеріңді, махаббаттарыңды жүректеріңе сақтаңдар!

-Жайлап көздеріңізді аша қойыңыздар. Сабақ аяқталды. Бүгінгі күндерің қуаныш әкелсін.

***Өзiн-өзi тану сабағының жоспары***

Мектеп: \_\_\_\_\_\_\_\_\_\_\_\_\_\_\_\_\_\_\_\_\_\_\_   Мерзiм:\_\_\_\_\_\_\_\_\_\_\_\_\_\_\_\_

Тақырып: Табиғат ғажаптары

Мұғалiм: Бейсембай Ж.Е    Сынып 5    Оқушылар саны:\_\_\_

|  |  |
| --- | --- |
| **Сабақ мақсаты**: Қиянат жасамау ұғымының мәнін түсіндіру;  **Міндеті:**  **1.**Қиянат жасамау нағыз адамгершілік қасиеттердің бірі екенін оқушыларға ұғындыру;  2.     Айнала қоршаған ортамен үйлесімді өмір сүруге баулу.  3.     Оқушылардың бойындағы сүйіспеншілік сезімдерін оята отырып, қиянат жасамауға тәрбиелеу; |  |
| **Сабақ барысы:**  1.     **Ұйымдастыру кезеңi. 2 мин.**  Сәлемдесу, оқушылардың көңіл-күйін сұрау, сабаққа қатысуын тексеру.    2.     **Тыныштық сәті  (3 мин.)**  «Алтын сәуле» жаттығуын баяу әуенді тыңдай отырып жасау.  Алтын сәуле-нұр, нұр,  Нұр әлемде, нұр менде.  Мейірім сенде, мейірім менде,  Мейірім барша әлемде!    3.     **Үй тапсырмасын тексеру. 5 мин.**  Үйге берілген «Бала және інжугүл қоңыраулары» (105 бет) ертегісі бойынша сұрақ қою арқылы ертегінің мазмұнын айту.  Сұрақтар:  1.     Балалар, інжугүл дүниеге қалай келді?  2.     Ал бала інжугүлге неліктен қызықты?  3.     Інжугүл балаға қандай өтініш айтты?  4.     Інжугүлді бала неліктен жұлмады?  5.     Егер сендер баланың орнында болсандар, не істер едіңдер? | ***Сабақ барысын талқылау:*** |
| 4.     **Дәйексөз. 2 мин.**  «Қайырымды іс жаса, қайырлы болар әр ісің»  *Халық нақылы*  Яғни, біз барлығына қайырымдылық жасасақ, әрбір жасаған ісіміз бізге жақсылық пен қуаныш алып келеді. Гүлдерге, жан-жануарлар мен өсімдіктерге, тіпті үстіміздегі киімге, отырған орындығымызға, мектебімізге жақсы қарайтын болсақ, олар да бізге рахметін айтады. Ұстаздарымыз бен ата-анамызды тыңдап, айтқанын орындайтын болсақ, ол біздің оларға қиянат жасамай, қайырымдылықпен қарағанымыз болады.  (Дәйек сөзді дәптерге жазып, 2-3 рет бірге қайталап оқимыз) |  |
| 5.     **Әңгiмелеу (сұхбат). 4мин.**  Қиянат жасамау дегеніміз ол:  Жақсы ой ойлау – ісіңің дұрыстығы,  Жақсы сөз айту – өмірдің тыныштығы,  Жақсы әңгіме тыңдау – көңілдің кереметі,  Жақсылықты көре білу – адамның дұрыс әрекеті,  Дұрыс тамақтану- деніңнің саулығы,  Қиянат жасамау адамның адамдығы. |  |
| **6.Сергіту сәті.  Ойын «Кім жылдам» 7мин**  Сіздерге берілген 5минут уақыт ішінде құрастыруға берілген суреттерді жинақтау қажет. (табиғат көрінісі бейнеленге суретті құрастыру). |
| **7.Шығармашылық жұмыс. 12мин.**  **Жағдаяттардың шешімін табу.**    **1-жағдаят**  Сіз саябақта достарыңызбен серуендеп келе жатқанда, бір топ балалар ағаштың жапырағын жұлып, бұтағын сындырып жатқанын көрдіңіз. Сіз не істейсіз?    **2-жағдаят**  Сіздің сыныбыңызда оқитын бала сабақтан кейін өзінің үйінің жанында  тал отырғызады, сізге барасыз ба деп ұсыныс жасайды. Сіз қалай жауап берер едіңіз?  (оқушылар өз ойларын ортаға салады)    **Дәптермен жұмыс**  Оқушыларға қағаздан жасалған күннің сәулелерін таратып, жақсы қасиеттер жазғызамын. Осы сәулелерді тақтадағы күн шеңберінің айналасына оқушылармен бірге орналастырамыз.   Оқушылар тақтадағы күннің сәулесін жақсы қасиеттермен бірге дәптерге көшіріп алады.  **Қорытындылау.**  Жақсы істер жасаймыз,  Табиғатты қорғаймыз,  Үлкендерді тыңдаймыз,  Кішілерді сыйлаймыз,  Біз тәртіпті баламыз,  Болашаққа сенеміз!    Дәптерге жазып, бірнеше рет қайталап оқимыз. |  |
| **8.Үй тапсырмасы. 2 мин.**  «Қиянат жасамау –адамгершіліктің белгісі»тақырыбында өз  ойларынан шығарма жазу немесе өлең шығарып келу. |  |
| **9.Топпен ән айту. 5мин**  **«Ақ көгершін»**  **Әні: Н. Баймұхамедов**  **Сөзі: А. Жұбанов** |  |
|  |  |
| **10.Тыныштық сәті (2-ші). 3 мин.**  Қадір Мырзалиевтің өлең жолдарын барылығымыз бірге айтып сабағымызды аяқтаймыз.  Екі көзің не үшін керек?  — Жақсыларды көру үшін.  — Екі қолың не үшін керек?  Елге көмек беру үшін.  Құлақ деген не үшін керек?  Ақыл — кеңес тыңдау үшін.  — Тіл мен жағың не үшін керек?  — Ақиқатты айту үшін.  — Ал аяғың не үшін керек?  — Шетте жүрсем, туған жерге қайту үшін. |  |

**Пәннің аты:**Өзін-өзі тану

**Тақырыбы:**Табиғат тылсым дүние

**Сабақтың мақсаты:**

**Білімділік:**Оқушылардың табиғаттың тылсым құдіретін

түсінуге табиғат құбылыстарына қызығушылықтарын арттыру

**Дамытушылық:**Оқушылардың сабаққа деген сүйіспеншілігін, қызығушылығын қалыптастыру

**Тәрбиелік:**Оқушылардың білімін**,**ой өрісін, сөйлеуін жан- жақты қалыптастыру.

**Сабақтың типі: Жаңа сабақ**

**Сабақтың әдісі: сұрақ – жауап, тренингтер, сөз жұмбақ.**

**Көрнекіліктер: слайд, плакаттар, үлестірме**

**Сабақтың міндеттері:**Табиғаттың ғажап көріністерін аялауға , сақтауға тәрбиелеу. Оқушыларды табиғат пен Жер Ананы сүйе білуге, айналадағы орта мен табиғатқа деген жауапкершілігін қалыптастыру, балалардың өз туған жеріне, отанға деген сүйіспеншілігін қалыптастыру.

**Сабақтың барысы:**

**Сабаққа психологиялық дайындық**: Ыңғайлы және еркін отырыңыздар. Көзді жұмыңыздар . өздеріңізді орманда жүрмін деп есептеңіздер. Жапырақ иісін иіскеп, құстар әнін тыңдап, орманда қыдырыңдар. Қыдырып жүріп, үңгірге жақындаңдар. Қабырғасын қолмен ұстап, тастың қаттылығын сезін. Үңгірдің қасында сарқырап су ағып жатыр. Соны тап. Судың аққанын және орман тыныштығын, құстардың әнін естуге тырыс. Осының барлығына ішкі жан дүниеңді аш: өзіңе ыңғайлы орынға отырып, тыныштықпен үйлесімге кел. «Иә» деген сөз барлық әсерге ие, осы сөзбен сіздің жаман көңіл-күйіңіз кетсін. «Иә» менің тамаша бүгінім мен ертеңім. Ішіңізден күлкіні сезіңіз. Өз өткеніңіз, ертең, бүгініңізге күлімдеңіз. Бұл күлкі жаңа ашылған раушан гүлі сияқты. Ол сіздің ішіңізде ашылып, бүкіл денеңізге хош иіс береді. Жұмысымызды аяқтаймыз. Өзіңіздің демалғаныңызды сезген кезде көзіңізді ашыңыз.

**Жаңа сабақ.**

**табиғаттың төрт тылсымы**

**су тылсымы** **жер тылсымы**

**ауа тылсымы от тылсымы**

Табиғат тылсымын түсінген адам қоршаған әлемді құрметтеуге, сырын ұғуға құштар болады. Табиғат суреттері адам жанын нәзік сезімге бөлеп, бүкіл өмірді көз алдыңа жайып салады. Тілсіз табиғаттың тылсымын түсініп, оны аялау, қорғау әрбір адамның міндеті әрі борышы. Табиғат пен адам – егіз ұғым.Табиғат адамды әлдилеген ана ғой. Оның таң ала көлеңкедегі тамылжытатын әнші құстарының үні, салқын соққан самалының қоңыр лебі, жұпар аңқыған жусаны адамды қанағаттандырады.

Табиғат байлығын бір тобы, жер бетінің сәулеті, еліміздің дәулеті – жасыл әлем. Өсімдік өлкемізді түрлендіріп тұрған түкті кілем тәрізді. Халқымыз өсімдікті өмір өзегі деп аялап, одан қамқорлығын еш уақытта аямаған. «Атаңнан мал қалғанша, тал қалсын» деген көрнекті сөз соның айғағы.

Табиғат пен адамның мінезі де ұқсас. Халық өзін қоршаған табиғаттың мінез, әдет-қалыптарын өзіне алады және мәңгіге қалдырады. Табиғаттағы барлық нәрсе өзара байланысты. Тіршілікте төрт құдірет –Күн-ана, жер-ана,

ауа мен су болса, олардың біреуінсіз тіршілік тоқтайды. «Жері байдың –елі бай», «туған жер –алтын бесік», «жеміс-жерде, жеңіс-ерде», «ауа-өмір тынысың», «судың да сұрауы бар» деген мақалдар осы төрт құдіретті қадірлеуден тараған.

Оқушыларға табиғатқа ассоциация жасатамыз

**Мәтінмен жұмыс:**

Көне үнді халқының «Табиғат пен тасырлық» атты аңызын еске түсіре кету керек сияқты. Ерте кезде бір патшалық мол байлықта өмір сүрген екен. Оның тұрғындарының да байлығы күннен күнге таси берген. Бір кездері оларда Табиғат Анадан қол үзе бастаған тәкәппарлық пайда болған. Олар шаттық өмірдің, осы байлықтың көзі табиғат екенін естен шығарған. Бірде ойламаған жерден аспаннан қанаты жоқ қарақұрым құстар қаптап кетіп, оларды бас салыпты. Тоғыз күнде патшалықтың қалаларын от пен судың тасқынымен қиратып, төңірегіндегілердің бәрін жойып жіберіпті.

Олар неліктен Табиғат Анадан қол үзе бастады?

Неліктен Қарақұрым құстар қаптап кетті?

Осы сұрақтарға жауап бере отырып, оқушылар өзіндік түйген ойын, пайымын, көзқарасын ортаға салады.

**Қоршаған ортаға қатысты тыйымдар.**

1. Аққу-киелі құс, оны атуға, құс салуға болмайды.
2. Бақаны өлтіруге болмайды, жаңбыр жауады.
3. Жылан үйге кіріп кетсе, өлтірмейді, басына ақ құйып шығарады.
4. Көкті жұлса «көктей соласың» деп жамандыққа жориды.

Тыйым сөздер оқушылар арасында талқыланады, олардың мән мағынасы түсіндіріледі.

Әзіл-оспақ жұмбақтар

1 ұзарған сайын қысқаратын нәрсе не ?

Жауабы: өмір

2 бірінші төрт аяқты кейін екі аяқты одан кейін үш аяқты ол не ?

Адам

3 король кімнің алдында тәжін шешеді?

Жауабы: шаштараздың

4.Бір үйде елу батыр, үй сыртына сүйкенсе өліп жатыр?

Жауабы: сіріңке

5.Алфавиттің ең соңғы әрібі?

Жауабы: Т

**Тапсырма:**

**«Ұрпақсыз жер қадірін біліп өскен»**тақырыбында эссе жазу тапсырылады. Эссені жазуда мазмұнын бала өз қалауымен шешкені дұрыс. Мұғалім оқушыларға түсінігімен пайымдай алуына бағыт береді.

**Дәйексөз.**

Сіздерде әрқашанда

Жұтатын таза ауаң болсын!

Жылынатын отың болсын!

Ішетін таза суың болсын!

Бәрінен де өмір сүретін жерің болсын!

Әрбіріміз табиғатты аялайық, қоршаған ортаны ластамайық — деп бүгінгі сабағымызды аяқтайық.